คือครับ ผมมีเพศสัมพันธ์กับเเฟนเมื่อวานประมาณ4โมงเเล้วไม่ได้ใส่ถุงยาง เเต่ไม่ได้หลั่งใน นี่มีโอกาสท้องสูงมากมั้ยครับ? เเล้วมีวิธีป้องกันอื่นนอกจากยาคุมฉุกเฉินมั้ยครับ?
สวัสดีค่ะ หากมีเพศสัมพันธ์หลั่งนอก มีโอกาสตั้งครรภ์ได้ประมาณ 4-20% ค่ะ ถ้าอยู่ในช่วง 72 ชั่วโมงหลังมีเพศสัมพันธ์ อาจมีข้อบ่งชี้ในการใช้ยาคุมฉุกเฉิน ซึ่งจะเพิ่มประสิทธิภาพการป้องกันการตั้งครรภ์ไปอยู่ที่ประมาณ 85-95% หากกินอย่างถูกต้อง วิธีการป้องกันอย่างอื่นหลังการมีเพศสัมพันธ์นั้นไม่ได้ผลดีเท่ากับการรับประทานยาคุมฉุกเฉินค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก